Ilmoitus banaanialan toimijoille



Virallinen lehti nro C 049 , 25/02/2004 s. 0005 - 0006



Ilmoitus banaanialan toimijoille (2004/C 49/03) 1. Jos Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian Euroopan unioniin liittymistä koskeva sopimus tulee voimaan, banaanialan yhteisestä markkinajärjestelystä annettua neuvoston asetusta (ETY) N:o 404/93(1) ja neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan menettelyn osalta annettua komission asetusta (EY) N:o 896/2001(2) sovelletaan Kyprokseen, Latviaan, Liettuaan, Maltaan, Puolaan, Slovakiaan, Sloveniaan, Tsekkiin, Unkariin ja Viroon 1 päivästä toukokuuta 2004 alkaen. 2. Edellä esitetyn perusteella on aiheellista laatia: a) luettelo toimijoista, jotka voitaisiin luokitella asetuksen (EY) N:o 896/2001 3 artiklan 1 kohdassa tarkoitetuiksi perinteisiksi toimijoiksi, jotka ovat viime aikoina (2000-2002) harjoittaneet banaanien ensisijaista tuontia kolmansista maista uusiin jäsenvaltioihin sekä luettelo näiden toimijoiden kyseisenä aikana harjoittaman ensisijaisen tuonnin määristä; b) luettelo toimijoista, jotka voitaisiin luokitella mainitun asetuksen 6 artiklassa tarkoitetuiksi ei-perinteisiksi toimijoiksi, jotka ovat vuoden aikana 2002 tai 2003 harjoittaneet omaan lukuunsa uusiin jäsenvaltioihin suuntautunutta tuoreiden banaanien tuontia tullausarvoltaan vähintään 1,2 miljoonan euron edestä. 3. Edellä 2 kohdassa tarkoitettujen Euroopan unioniin, sellaisena kuin se on 30 päivänä huhtikuuta 2004, sijoittautuneiden toimijoiden olisi ilmoittauduttava sen jäsenvaltion toimivaltaisille viranomaisille, jossa ne on rekisteröity. Toimijoiden, joita ei ole vielä rekisteröity, olisi ilmoittauduttava valitsemansa jäsenvaltion viranomaisille, joita koskevat yksityiskohtaiset tiedot esitetään jäljempänä. Kyseisten uusiin jäsenvaltioihin sijoittautuneiden toimijoiden olisi noudatettava vastaavaa menettelyä mainittujen jäsenvaltioiden nimeämien viranomaisten vastuulla. 4. Edellä esitetyn perusteella Euroopan unioniin sijoittautuneiden kyseisten toimijoiden olisi toimitettava mieluiten ennen 1 päivää maaliskuuta 2004 toimivaltaisille viranomaisille: a) kiinnostuksenilmaisu tulla hyväksytyksi perinteisenä A/B-toimijana uusissa jäsenvaltioissa ja ilmoitus uusiin jäsenvaltioihin vuosina 2000-2002 suunnatun ensisijaisen tuonnin määristä (nettopaino), tai b) kiinnostuksenilmaisu tulla hyväksytyksi ei-perinteisenä toimijana ja ilmoitus siitä, että toimijan omaan lukuunsa harjoittaman, uusiin jäsenvaltioihin suunnatun banaanintuonnin tullausarvo oli vuonna 2002 tai 2003 vähintään 1,2 miljoonaa euroa. 5. Toimijoiden, jotka ovat toimittaneet edellä 4 kohdan mukaisen kiinnostuksenilmaisun, olisi tarvittavia tarkastuksia varten pidettävä jäsenvaltioiden käytettävissä asiakirja-aineisto todisteena siitä, että toimijat voidaan luokitella perinteisiksi tai ei-perinteisiksi toimijoiksi, sekä siinä ominaisuudessa tuoduista määristä: a) Hakijoiden toimittamat asiakirjat todisteeksi siitä, että heidät/ne voidaan luokitella perinteisiksi toimijoiksi, voivat olla seuraavia: - ostosopimus kolmannen maan tuottajan kanssa, - konossementti, lähetysluettelo, - vakuutussopimus, - alkuperäiset myyntitositteet tai niiden oikeaksi todistetut jäljennökset, - lasku kuljetuskulujen maksamiseksi, - lasku vakuutuskulujen maksamiseksi (kuljetusvakuutus mukaan luettuna), - lasku tuotteiden maksamiseksi, ja muut asiaankuuluvat täydentävät asiakirjat, jotka todistavat uusiin jäsenvaltioihin suunnatun, asetuksen (EY) N:o 896/2001 3 artiklan 1 kohdassa tarkoitetun ensisijaisen tuonnin harjoittamisesta. Maksettujen laskujen mukana on oltava asianmukaiset maksutositteet. b) Hakijoiden toimittamat asiakirjat todisteeksi siitä, että heidät/ne voidaan luokitella ei-perinteisiksi toimijoiksi, ovat seuraavat: - todiste siitä, että toimija on merkitty jäsenvaltion kaupparekisteriin, tai muu kyseisten viranomaisten hyväksymä todiste; ja - todiste banaanien tuonnista esittämällä käytetyt tuontitodistukset, tai jos todistusta ei vaadita, asianmukaiset tulliasiakirjat; sekä - jäljennös valantehneen riippumattoman tilintarkastusasiantuntijan lausunnosta, josta käy ilmi vähintään 1,2 miljoonan euron arvoisen tuonnin harjoittaminen, tai jäljennös tulliviranomaisten vahvistamista vastaavista tulli-ilmoituksista. 6. Tämä ilmoitus ei vaikuta toimenpiteisiin, joita komissio voi toteuttaa tariffikiintiöjärjestelmän soveltamisen suhteen tuotaessa yhteisöön banaaneja Euroopan unionin laajentumisen jälkeen. Toimijoilta edellä 4 kohdan mukaisesti edellytettyjen tietojen toimittaminen ei vaikuta velvollisuuteen toimittaa hakemus asetuksen (EY) N:o 896/2001 4 artiklan 1 kohdan ja 7 artiklan 3 kohdan mukaisesti eikä edellytä kyseiseen tuontimenettelyyn liittyvien oikeuksien hyväksymistä tai minkäänlaista tunnustamista. 7. Jäsenvaltioiden toimivaltaiset viranomaiset, jotka ovat vastuussa toimijoita koskevien luetteloiden laatimisesta ja kaupan pidettyjen määrien vahvistamisesta, ovat seuraavat: Belgia Bureau d'Intervention et de Restitution belge/Belgisch Interventie- en Restitutiebureau Rue de Trèves/Trierstraat 82 B - 1040 Bruxelles/Brussel Tanska Ministeriet for Fødevarer, Landbrug og Fiskeri Direktoratet for Fødevare Erhverv; Eksportstøttekontoret Kampmannsgade 3 DK - 1780 København V Saksa Bundesanstalt für Landwirtschaft und Ernährung Referat 322 Adickesallee 40 D - 60322 Frankfurt am Main Kreikka OPEKEPE (ex-GEDIDAGEP) Directorate Fruits and Vegetables, Wine and Industrial Products 241, Acharnon Street GR - 10446 Athens Espanja Ministerio de Economía Secretaría General de Comercio Exterior Paseo de la Castellana, 162 E - 28046 Madrid Ranska Office de Développement de l'économie agricole des Départements d'Outre-Mer (ODEADOM) 31, Quai de Grenelle F - 75738 Paris Cedex 15 Irlanti Department of Agriculture and Rural Development Horticulture Division Agriculture House (7W) Kildare Street Dublin 2 Ireland Italia Ministero delle Attività Produttive DG Politica Commerciale e Gestione Regime Scambi - Div. II Viale Boston 25 I - 00144 Roma Luxemburg Ministère de l'Agriculture/Administration des Services Techniques de l'Agriculture Service de l'Horticulture 16, Route d'Esch Boîte postale 1904 L - 1014 Luxembourg Alankomaat Produktschap Tuinbouw Louis Pasteurlaan 6 Postbus 280 2700 AG Zoetermeer Nederland Itävalta Bundesministerium für Land- und Forstwirtschaft Umwelt und Wasserwirtschaft Abteilung III 10 - Obst, Gemüse, Sonderkulturen Stubenring 1 A - 1012 Wien Portugali Ministério das Finanças Direcção-Geral das Alfândegas e dos Impostos Especiais sobre o Consumo Direcção de Serviços de Licenciamento Rua Terreiro do Trigo - Edificio da Alfândega P - 1149-060 Lisboa Suomi Maa- ja Metsätalousministeriö PL 30 FIN - 00023 Valtioneuvosto Ruotsi Jordbruksverket Vallgatan 8-10 S - 551 82 Jönköping Yhdistynyt kuningaskunta Rural Payments Agency External Trade Division Lancaster House Hampshire Court Newcastle Upon Tyne NE4 7YH United Kingdom (1) EYVL L 47, 25.2.1993, s. 1. Asetus sellaisena kuin se on viimeksi muutettuna asetuksella (EY) N:o 2587/2001 (EYVL L 345, 29.12.2001, s. 13). (2) EYVL L 126, 8.5.2001, s. 6. Asetus sellaisena kuin se on viimeksi muutettuna asetuksella (EY) N:o 1439/2003 (EUVL L 204, 13.8.2003, s. 30).